b"\n_START_ARTICLE_\nGran Premi de M\xc3\xb2naco\n_START_SECTION_\nHist\xc3\xb2ria\n_START_PARAGRAPH_\nEl Gran Premi de M\xc3\xb2naco es va disputar per primera vegada l'any 1929 i als anys seg\xc3\xbcents fins al 1937 van tenir lloc diferents curses, tornant-se a c\xc3\xb3rrer l'any 1948 i quan l'any 1950 es va crear el primer campionat de F\xc3\xb3rmula 1 ja hi va ser present com a prova puntuable, tot i que no va ser fins a la temporada de 1955 que es va incorporar definitivament al calendari i ja s'ha disputat cada any fins ara._NEWLINE_El circuit de MonteCarlo t\xc3\xa9 una gran quantitat de pujades i de baixades, revolts tencats i estretes v\xc3\xadas amb les tanques molt a prop i en molts llocs sense zones d'escapament, pel que probablement \xc3\xa9s el circuit m\xc3\xa9s esgotador pels pilots i pels seus veh\xc3\xadcles degut a la quantitat de frenades i acceleracions existents._NEWLINE_Tamb\xc3\xa9 \xc3\xa9s el circuit m\xc3\xa9s perill\xc3\xb3s (degut a la manca de zones d'escapament en diversos dels revolts) entre els que actualment s'hi disputen les curses de la F\xc3\xb3rmula 1._NEWLINE_Aix\xc3\xb2, el fam\xc3\xb3s pas del t\xc3\xbanel i els revolts a peu del Mar Mediterrani on va caure Alberto Ascari l'any 1955 d'on va ser rescatat r\xc3\xa0pidament pels comisaris, fan que sigui el circuit m\xc3\xa9s espectacular i un dels m\xc3\xa9s seguits pels espectadors a la televisi\xc3\xb3._NEWLINE_L'any 1962 va tenir lloc el greu accident de Richie Ginther que es va sortir i va matar un comisari. Cinc anys despr\xc3\xa9s, al Gran Premi del 1967 va tenir l'\xc3\xbanic fins ara accident mortal entre els pilots, quan l'itali\xc3\xa0 Lorenzo Bandini va morir per causa de les cremades rebudes despr\xc3\xa9s d'accidentar-se a la xicana de la sortida del t\xc3\xbanel._NEWLINE_Al GP del 1996 on va aconseguir la vict\xc3\xb2ria Olivier Panis amb Ligier nom\xc3\xa9s vana acabar la cursa quatre cotxes, fet que fins ara el mant\xc3\xa9 com el GP on han acabat menys cotxes de la hist\xc3\xb2ria de la F\xc3\xb3rmula 1."